Purkagichli printerlar - Muxammad Al-Xorazmiy nomidagi Toshkent Axborot Texnologiyalar Universiteti Nukus filiali

|
Muxammad Al-Xorazmiy nomidagi Toshkent Axborot Texnologiyalar Universiteti Nukus filiali
|
bet | 5/8 | Sana | 23.05.2024 | Hajmi | 111,41 Kb. | | #251491 |
Bog'liq Abdusalomov XurshidPurkagichli printerlar.
Purkagichli printerlar bosuvchi kallakda ignalar o’rniga ingichka naychalar — soplolarga (konus naychalarga) ega, u orqali qog’ozga
bo’yoq rangining (siyohning) mayda tomchilari purkaladi. Bu zarbsiz bosuvchi qurilmadir. Bosuvchi kallakning matritsasi odatda 12 tadan 64 tagacha soploga e’ga. .
Keyingi yillarda ularning mukammallashishida jiddiy rivojlanishga erishildi: tasvirni shakllantirishda bosuvchi kallakning juda mayda soplolari yordamida qog’ozga siyoh tomchilarining yo’naltirilgan portlatishga o’xshash purkash — purkagichli bosishning «pufakchali» texnologiyam deb ataluvchi usuli ishlatiladi.
Purkash jarayoni texnikasi quyidagicha bo’ladi. Soplo devoriga elektrik qizdiruvchi element o’rnatilgan bo’lib, uning harorati elektr impulsi berilganda 5-10 mks ichida keskin ortadi. Qizdiruvchi element bilan kontaktda joylashgan siyohning hammasi bir zumda bug’lanadi, bu bosimning keskin oshishiga olib keladi, buning oqibatida siyoh soplodan qog’ozga otilib chiqadi. «Otilgandan» keyin siyoh bug’lari kondensatsiyalanadi, soploda pasaygan bosim zonasi hosil bo’ladi va o’nta siyohning yangi portsiyasi (ulushi) suriladi. Bu yangi texnologiya purkagichli printerlar va plotgerlar olamida burilish yasadi, bu esa ularning o’tkazish qobiliyatini yana bir pog’onaga (dyuymda 600-1440 ta nuqtagacha) ko’tarish imkonini berdi.
Shunday qilib, hozirgi vaqtda purkagichli printerlar millimetrga 50 tagacha nuqtali o’tkazish qobiliyatini va sekundiga 500 tagacha belgini bosish tezligini ta’minlaydi va bunda bosish sifati lazerli bosish sifatiga yaqin bo’ladi.
Purkagichli printerlar yozuvchi kallakda katta miqdordagi soplolarni ishlatib, rangli bosishni ham bajaradi, lekin bunda o’tkazish qobiliyati oq-qoraga nisbatan tahminan ikki marta kamayadi (lekin Epson firmasi o’tkazish qobiliyati 400 dpi bo’lgan, rangli bosish tezligi sekundiga A4 o’lchamli 4 betni tashkil etgan noyob rangli purkagichli Stylus 600 printerini yaratganligi to’g’risida axborot mavjud).
Rangli tasvirni yaratish uchun odatda, poligrafiyada qabul qilingan CMYK rangli sxema ishlatilib, u o’z ichiga to’rtta bazaviy (asosiy) rangni oladi: Cyan — havo rang, Magenta – to’q qizil rang, Yellow — sariq rang, Key — yetakchi (qora rang). Murakkab ranglar bazaviy ranglarni aralashtirib hosil qilinadi. Bosish sifati juda ajoyibdir – to’liq rangli plakat deyarli bosmaxonanikidan farq qilmaydi.
Purkagichli printerlarning asosiy afzalliklari:
• yuqori bosish sifati, katta miqdorli soploli printerlar uchun lazerli printer bosish sifati bilan taqqoslasa bo’ladi;
• xomaki bosish rejimida yuqori tezlik;
• oddiy, albatta, yaxshi zichlikdagi qog’ozni ishlatish (60 dan 135 g/m2 gacha), siyoh yoyilib ketmasligi uchun;
• shovqinsiz ishlashi.
Purkagichli printerlarning asosiy kamchiliklari:
• soplo ichida siyohning qurib qolish havfi, bu ba’zida bosuvchi kallakni almashtirish zarurligiga olib keladi;
• sarflanadigan materiallarning nisbatan yuqori narxdaligi, xususan, siyoh uchun ballonchaning, ayniqsa agar u bosuvchi kallak bilan birlashtirilgan va birgalikda almashtirilsa (bunday tuzilish keng tarqalgan).
|
| |